
**NATJEČAJ ZA IZRADU LOGOTIPA ERASMUS AKREDITACIJE**

Dragi učenici,

naša škola dobitnik je **Erasmus Akreditacije** za razdoblje 2021.-2027. **Što to znači za vas?**

To je odlična vijest jer su vaši učitelji za vas pripremili mnogo zanimljivih projekata, radionica i izvannastavnih aktivnosti u sklopu kojih ćete surađivati s kolegama iz drugih europskih zemalja i učiti na kreativan i zanimljiv način. Za početak **trebamo vašu pomoć.**

Kako bismo bolje prezentirali naše projekte u Hrvatskoj i Europskoj uniji trebamo osmisliti **novi logotip** koji će predstavljati našu školu i Erasmus projekte.

Pozivamo vas da se **javite** na naš **natječaj i osmislite logo** koji će nas predstavljati. Kako?

Možete ga **nacrtati rukom ili napraviti u nekom od digitalnih alata** (npr. Canva ili LogoMakr) - samostalno, u paru ili zajednički kao razred.

**Fotografiju ili dokument s logom i svojim imenom, prezimenom i razredom pošaljite na** [erasmus.letsstem@gmail.com](mailto:erasmus.letsstem@gmail.com) **do 1.10.2021**., a pobjednički logo **osvaja nagradu za svoj razred**- pizza party na satu razrednika.

Vaše radove ocijenit će naš stručni žiri koji se sastoji od ravnateljice, učitelja koji sudjeluju u Erasmus projektima i Vijeća učenika.

Prije nego li se „bacite “ na izradu loga podsjetite se što smo sve radili i pročitajte više o našim ciljevima u sklopu Erasmus akreditacije na <https://erasmusteslazg.wordpress.com/>

Imajte na umu da logo treba predstavljati našu školu i također isticati znakove Europske unije.

Sretno u izradi i veselimo se vašim radovima.

Vaši Erasmus učitelji 😊